SPALI กำไรโตต่อเนื่อง แถม Backlog ในมือสูงแนะซื้อเป้าหมาย 26 บาท
SPALI กำไรโตต่อเนื่อง แถม Backlog ในมือสูงแนะซื้อเป้าหมาย 26 บาท
2 พ.ค. 2561

บล.ฟินันเซีย ไซรัส ระบุในบทวิเคราะห์วันนี้(2พ.ค.61) ว่า บริษัท ศุภาลัย จำกัด (มหาชน) หรือ SPALI แนะนำซื้อ โดยประเมินราคาเหมาะสมที่ 26 บาท  จากแนวโน้มการเติบโตของกำไรที่ดีต่อเนื่องจาก Backlog ที่อยู่ในระดับสูง ทยอยรับรู้ไปอีก 3 ปีข้างหน้า และสามารถรักษาอัตรากำไรขั้นต้นที่สูงเป็นอันดับต้นๆของกลุ่ม
สำหรับแนวโน้มกำไรสุทธิ ไตรมาส1/61 คาดไว้ที่ 940 ลบ. ลดลง 45% เทียบไตรมาสก่อนหน้าจากปัจจัยฤดูกาล แต่โตเด่น 37% เทียบช่วงเดียวกันของปีก่อนจากการเน้นโอนแนวราบ และเริ่มโอนคอนโดใหม่ 1 แห่ง
ขณะที่โมเมนตัมกำไรคาดเป็นบวกต่อเนื่องในไตรมาส 2/61 จากการรุกเปิดโครงการใหม่เพิ่ม และการเริ่มส่งมอบคอนโดอีกหลายแห่ง คาดกำไรปกติทั้งปี +8% เทียบช่วงเดียวกันของปีก่อนและคาดกลับมาจ่ายปันผลปกติที่ระดับ 4-5% ต่อปี